เทกระจาดหุ้นพลังงานฉุด SET ดิ่ง 109 จุด วันเดียว “มาร์เก็ตแคป” หายวับ 1.17 ล้านลบ.
เทกระจาดหุ้นพลังงานฉุด SET ดิ่ง 109 จุด วันเดียว "มาร์เก็ตแคป" หายวับ 1.17 ล้านลบ.
เทกระจาดหุ้นพลังงานฉุด SET ดิ่ง 109 จุด วันเดียว "มาร์เก็ตแคป" หายวับ 1.17 ล้านลบ.
9 มี.ค. 2563

ผู้สื่อข่าวรายงานว่า ในวันนี้ (9 มี.ค.) ราคาหุ้นในกลุ่มพลังงานปรับตัวลดลงอย่างหนัก หลังสัญญาน้ำมันดิบล่วงหน้า WTI ร่วงลงอย่างหนัก โดยเป็นผลมาจากซาอุดีอาระเบียประกาศลดราคาขายน้ำมันอย่างเป็นทางการ (OSP) ซึ่งเป็นการส่งสัญญาณเริ่มต้นของการทำสงครามราคาน้ำมัน หลังจากกลุ่มประเทศผู้ส่งออกน้ำมัน (โอเปก) และพันธมิตรที่นำโดยรัสเซีย ไม่สามารถบรรลุข้อตกลงปรับลดการผลิตน้ำมันในการประชุมที่กรุงเวียนนาเมื่อวันศุกร์ที่ผ่านมา และส่งผลให้ดัชนีปิดตลาดวันนี้ที่ระดับ 1,255.94 จุด ลบ 108.63 จุด หรือ 7.96% มูลค่าการซื้อขาย 1.04 แสนล้านบาท
ขณะที่มูลค่าหลักทรัพย์ตามราคาตลาด หรือ Market Cap ได้ปรับตัวลงอย่างหนังเช่นเดียวกัน โดยเทียบมูลค่าหลักทรัพย์ตามราคาตลาด ณ วันที่ 6 มี.ค.2563 อยู่ที่ระดับ 14,679,964.61 ล้านบาท ลดลง 1,168,959.50 ล้านบาท หรือลดลง 8% จากล่าสุดปิดตลาดวันนี้อยู่ที่ระดับ 13,511,005.11 ล้านบาท